ฮั่นจ๋ง

ฮั่นจ๋ง("ฝ่ายอ้าวจุ๋นทัพหน้าสุมาเจียวทำสะพานข้ามกองทัพไปถึงฝั่งแล้ว ก็ใช้ให้หวนแก ฮั่นจ๋งคุมทหารเข้าตีป้อมซ้ายขวา นายทหารรักษาป้อมขวาชื่อเล่าเลียก ป้อมซ้ายชื่อจวนเต๊ก ป้อมสองอันนี้สูงใหญ่มั่นคงนัก หวนแกกับฮั่นจ๋งจะหักเข้าไปก็มิได้ก็ถอยออกมาตั้งค่ายอยู่") ("ฮั่นจ๋งก็ถือทวนวิ่งออกมาแทงเตงฮอง ๆ หลบได้ก็ฟันด้วยดาบถูกท้องฮั่นจ๋งล้ม เตงฮองก็เข้าตัดเอาสีสะ ฝ่ายหวนแกแลเห็นฮั่นจ๋งตายก็โกรธนัก")  (เสียชีวิต 8 กุมภาพันธ์ ค.ศ. 253)  มีชื่อในภาษาจีนกลางว่า หาน จง () เป็นขุนพลของรัฐง่อก๊กในยุคสามก๊กของจีน เป็นบุตรชายของฮันต๋ง ขุนพลอาวุโสผู้รับใช้เจ้านายตระกูลซุนสามรุ่น (ซุนเกี๋ยน ซุนเซ็ก และซุนกวน) หลังฮันต๋งเสียชีวิต ฮั่นจ๋งได้สืบทอดบรรดาศักดิ์ฉือเฉิงโหว (石城侯) ของบิดา แต่ภายหลังได้หนีไปเข้าด้วยวุยก๊กที่เป็นรัฐอริของง่อก๊ก

 ประวัติ 
ในปี ค.ศ. 227 ฮันต๋งเสียชีวิต ฮั่นจ๋งผู้เป็นบุตรชายของฮันต๋งได้สืบทอดบรรดาศักดิ์ฉือเฉิงโหว (石城侯) ของบิดา ในปีเดียวกันนั้น ซุนกวนนำทัพโจมตีฉือหยาง () ซุนกวนไม่ได้พาฮั่นจ๋งไปด้วยเพราะเกรงว่าฮั่นจ๋งจะก่อปัญหา จากนั้นฮั่นจ๋งจึงได้รับมอบหมายให้ประจำการอยู่ที่บู๊เฉียง (武昌; ปัจจุบันคือนครเอ้อโจว มณฑลหูเป่ย์)  แล้วฮั่นจ๋งก็ประพฤติตนไม่ดีและใช้อำนาจในทางที่ผิด ซุนกวนไม่ได้เอาความฮั่นจ๋งในเรื่องนี้โดยเห็นแก่คุณงามความดีของฮันต๋งบิดาผู้ล่วงลับของฮั่นจ๋ง(會病卒，子綜襲侯領兵。其年，權征石陽，以綜有憂，使守武昌，而綜淫亂不軌。權雖以父故不問，綜內懷懼， ...) จดหมายเหตุสามก๊ก เล่มที่ 55.

ฮั่นจ๋งต้องการก่อบกฏต่อซุนกวนแต่ฮั่นจ๋งกลัวว่าผู้ใต้บังคับบัญชาจะไม่เห็นด้วย จึงพูดปดและบังคับให้พี่สาวน้องสาวและญาติผู้หญิงให้แต่งงานกับผู้ใต้บังคับบัญชาของตน และมอบข้ารับใช้ให้กับผู้ช่วยคนสนิทเพื่อให้ได้รับความเชื่อใจและการสนับสนุนเพิ่มมากขึ้น ในเดือนมกราคมหรือกุมภาพันธ์ ค.ศ. 228([黃武六年]閏月，韓當子綜以其衆降魏。) จดหมายเหตุสามก๊ก เล่มที่ 47. เดือนอธิกสุรทิกของศักราชหวางอู่ (黃武) ปีที่ 6 เทียบได้กับช่วงเวลาระหว่างวันที่ 24 มกราคมถึง 22 กุมภาพันธ์ ค.ศ. 228 ในปฏิทินจูเลียน ฮั่นจ๋งหนีไปรัฐวุยก๊กโดยนำศพของบิดาไปด้วย  ทั้งยังนำสมาชิกในครอบครัวและผู้ติดตามรวมจำนวนหลายพันคนติดตามตนมาด้วย(吳書曰：綜欲叛，恐左右不從，因諷使劫略，示欲饒之，轉相放效，為行旅大患。後因詐言被詔，以部曲為寇盜見詰讓，云「將吏以下，當並收治」，又言恐罪自及。左右因曰：「惟當去耳。」遂共圖計，以當葬父，盡呼親戚姑姊，悉以嫁將吏，所幸婢妾，皆賜與親近，殺牛飲酒歃血，與共盟誓。) อรรถาธิบายจากอู๋ชูในจดหมายเหตุสามก๊ก เล่มที่ 55. ฮั่นจ๋งกลายเป็นขุนพลในวุยก๊กและได้รับบรรดาศักดิ์กว่างหยางโหว (廣陽侯) ฮั่นจ๋งมักจะนำทหารวุยก๊กไปโจมตีชายแดนง่อก๊ก สังหารราษฎรจำนวนมาก ซุนกวนโกรธฮั่นจ๋งมาก(... 載父喪，將母家屬部曲男女數千人奔魏。魏以為將軍，封廣陽侯。數犯邊境，殺害人民，權常切齒。) จดหมายเหตุสามก๊ก เล่มที่ 55.

ต้นปี ค.ศ. 253 ฮั่นจ๋งทำหน้าที่นายกองหน้าของทัพวุยก๊กในยุทธการที่ตังหินที่เป็นการรบระหว่างวุยก๊กและง่อก๊ก ฮั่นจ๋งถูกสังหารในที่รบ จูกัดเก๊กแม่ทัพง่อก๊กตัดศีรษะจากศพของฮั่นจ๋งและส่งไปเป็นเครื่องบูชาที่ศาลบรรพกษัตริย์ของจักรพรรดิซุนกวน เพราะซุนกวนซึ่งสวรรคตก่อนยุทธการ 8 เดือน เมื่อครั้งยังทรงพระชนมชีพนั้นทรงเกลียดฮั่นจ๋งอย่างมาก(東興之役，綜為前鋒，軍敗身死，諸葛恪斬送其首，以白權廟。) จดหมายเหตุสามก๊ก เล่มที่ 55.

 ในนิยายสามก๊ก 
ฮั่นจ๋งปรากฏเป็นตัวละครรองในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ฮั่นจ๋งปรากฏในตอนที่ 108 เมื่อฮั่นจงและหวนแกเข้าร่วมรบในยุทธการที่ตังหินโดยอยู่ใต้การบังคับบัญชาของอ้าวจุ๋น ฮั่นจ๋งและหวนแกได้รับมอบหมายให้เข้าโจมตีป้อมปราการ 2 แห่งของเขื่อนตังหิน(卻說胡遵渡過浮橋，屯軍於堤上，差桓嘉、韓綜攻打二城。) สามก๊ก ตอนที่ 108. ต่อมาทั้งสองกลับมาประจำการอยู่ริมฝั่งแม่น้ำ เตงฮองขุนพลอาวุโสของง่อก๊กนำกำลังทหารถืออาวุธสั้นเข้าโจมตีค่ายวุยก๊กอย่างฉับพลัน ฮั่นจ๋งถูกเตงฮองสังหารในที่รบ(桓嘉從左邊轉出，忙綽槍刺丁奉，被奉挾住槍桿。嘉棄槍而走，奉一刀飛去，正中左肩，嘉望後便倒。奉趕上，就以槍刺之。) สามก๊ก ตอนที่ 108. 

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).

หมวดหมู่:ขุนพลของง่อก๊ก
หมวดหมู่:ขุนพลของวุยก๊ก
หมวดหมู่:บุคคลในยุคสามก๊กที่ถูกสังหารในยุทธการ